techiaith/cofnodycynulliad_en-cy huggingface dataset:
English: I appreciate, for reasons of accuracy, possibly, that the leader of the house was drawing on her notes there, but could I just press her, because I'm not clear that in her response she covered, for example, whether this will ultimately be a decision for the First Minister alone, or will there be a Cabinet discussion and, therefore, will the Cabinet be bound by collective responsibility in relation to that? Also, in terms of the vote, can you reassure us, to use Brexit terminology, that it will be a meaningful vote? I mean, will the motion that is tabled be amendable to allow the consideration of other options, whether it's the blue route, for example, or, indeed, actually, an entirely different approach involving investment in public transport? Will the Government - ? The language used was typically ministerial - and I mean no disrespect there - in terms of Yes Minister. I wasn't quite clear. Taking cognisance of a vote is one thing, but will this be a binding vote on the Government? Similarly, in relation to the second vote, the budgetary vote as well, if that vote is lost, presumably the Government then will have to listen to the voice of the Assembly expressed in relation to this project.
Welsh: Rwy'n sylweddoli, am resymau cywirdeb, o bosibl, bod arweinydd y tŷ yn manteisio ar ei nodiadau yn y fan yna, ond a gaf i bwyso arni, oherwydd nid wyf i'n eglur ei bod hi wedi sôn yn ei hymateb, er enghraifft, pa un ai penderfyniad y Prif Weinidog yn unig fydd hwn yn y pen draw, neu a fydd trafodaeth Cabinet ac, felly, a fydd y Cabinet wedi ei rwymo gan gydgyfrifoldeb mewn cysylltiad â hynny? Hefyd, o ran y bleidlais, a allwch chi ein sicrhau, i ddefnyddio terminoleg Brexit, y bydd yn bleidlais ystyrlon? Hynny yw, a fydd modd diwygio'r cynnig a gyflwynir i ganiatáu ystyriaeth o ddewisiadau eraill, pa un a yw hynny'n golygu'r llwybr glas, er enghraifft, neu, yn wir, mewn gwirionedd, yn ddull cwbl wahanol sy'n cynnwys buddsoddiad mewn trafnidiaeth gyhoeddus? A fydd y Llywodraeth - ? Roedd yr iaith a ddefnyddiwyd yn nodweddiadol o Weinidogol - ac nid wyf i'n bwriadu dangos unrhyw ddiffyg parch yn y fan yna - o ran Yes Minister. Nid oedd yn gwbl eglur i mi. Mae cymryd sylw o bleidlais yn un peth, ond a fydd hon yn bleidlais sy'n rhwymo'r Llywodraeth? Yn yr un modd, yng nghyswllt yr ail bleidlais, y bleidlais gyllidebol hefyd, os collir y bleidlais honno, mae'n debyg wedyn y bydd yn rhaid i'r Llywodraeth wrando ar lais y Cynulliad a fynegir yng nghyswllt y prosiect hwn.
English: Yes. To be as clear as it's humanly possible to be, I've said that the debate and vote will be taken into account in final investment decisions, but that it will be in Government time. So, it's a binding vote in Government time on the Government. So, we've structured it in that way. My own backbenchers have been very clear that they want a vote of that sort. And we promised that vote - I promised that vote, as the Member rightly says, in the Assembly. And so, we will do that, but we are in a statutory process and the vote must come at the right point in that statutory process, which is currently timetabled for the week commencing 4 December.
Welsh: Ie. I fod mor eglur ag y mae'n bosibl ei fod, rwyf i wedi dweud y bydd y ddadl a'r bleidlais yn cael eu cymryd i ystyriaeth mewn penderfyniadau buddsoddi terfynol, ond y bydd yn amser y Llywodraeth. Felly, mae'n bleidlais rhwymol yn amser y Llywodraeth ar y Llywodraeth. Felly, rydym ni wedi ei strwythuro yn y modd hwnnw. Mae aelodau ar fy meinciau cefn fy hun wedi bod yn eglur iawn eu bod nhw eisiau pleidlais o'r fath. Ac addawyd y bleidlais honno gennym - addewais i y byddem ni'n cael y bleidlais honno, fel y dywed yr Aelod yn briodol, yn y Cynulliad. Ac felly, byddwn yn gwneud hynny, ond rydym ni mewn proses statudol ac mae'n rhaid i'r bleidlais ddod ar yr adeg iawn yn y broses statudol honno, sydd wedi'i hamserlennu ar gyfer yr wythnos sy'n dechrau ar 4 Rhagfyr, ar hyn o bryd.
English: Finally, can you explain why - ? Reading the runes of where the Government is in all this - and I accept that, in terms of the statutory process, the due diligence is being gone through - you seem poised to ignore the judgment of the Future Generations Commissioner for Wales who says that the Government has vastly exaggerated the economic benefits of the relief road, and that's been echoed most recently by your own backbenchers. She agrees with us about investing the £1.4 billion that is there currently for the black route in other options. I mean, it would be vastly more beneficial. You could double the amount of investment in the south Wales metro and have money left over to invest in reinstating the railway line between Aberystwyth and Carmarthen, based on your own recently published feasibility study. What's the point of being the first legislature in the world to create a future generations commissioner if we ignore her advice on the largest capital decision that the Government's ever made? Doesn't that actually then leave the Well-being of Future Generations (Wales) Act 2015 as a fairly empty exercise?
Welsh: Yn olaf, a allwch chi esbonio pam - ? O ddarllen y llythrennau rwnig o ran safbwynt y Llywodraeth yn hyn i gyd - ac rwy'n derbyn, o ran y broses statudol, bod y diwydrwydd dyladwy yn cael ei gyflawni - mae'n ymddangos eich bod chi ar fin anwybyddu barn Comisiynydd Cenedlaethau'r Dyfodol Cymru sy'n dweud bod y Llywodraeth wedi gorliwio manteision economaidd y ffordd liniaru yn enfawr, ac ategwyd hynny'n fwyaf diweddar gan aelodau o'ch meinciau cefn eich hun. Mae'n cytuno â ni ynghylch buddsoddi'r £1.4 biliwn sydd yno ar hyn o bryd ar gyfer y llwybr du mewn dewisiadau eraill. Hynny yw, byddai'n llawer iawn mwy buddiol. Gallech chi ddyblu cyfanswm y buddsoddiad yn metro de Cymru a chael arian dros ben i fuddsoddi mewn ailgyflwyno'r rheilffordd rhwng Aberystwyth a Chaerfyrddin, yn seiliedig ar eich astudiaeth o ddichonoldeb eich hun a gyhoeddwyd yn ddiweddar. Beth yw'r diben o fod y ddeddfwrfa gyntaf yn y byd i greu comisiynydd cenedlaethau'r dyfodol os ydym ni'n anwybyddu ei chyngor ar y penderfyniad cyfalaf mwyaf y mae'r Llywodraeth wedi ei wneud erioed? Onid yw hynny'n gadael Deddf Llesiant Cenedlaethau'r Dyfodol (Cymru) 2015 fel ymarfer cymharol wag wedyn mewn gwirionedd?
English: No, it doesn't. I disagree with him there. The commissioner provided evidence to the public inquiry, we have the report, it's with officials to prepare advice, and once the relevant Ministers and the Cabinet have the report, I'll be able to answer some of his questions, but I have not yet seen the report. I do not know what it says, and we're in a process in which that report, which was done at some length and took extensive evidence, will provide us with its outcome, and I do not know what that outcome is. I'm not in a position to answer those questions and as soon as we are in that position, as I said, the Cabinet Secretary will issue a written statement on the next steps in the light of that advice, but I don't have that advice yet, so I'm not in a position to say anything more about it. Adam Price makes a very good, valid point about the role of the commissioner, but she provided evidence to that public inquiry, which has, no doubt, taken it into account in providing its inquiry report outcome.
Welsh: Nac ydy, dydy e ddim. Rwy'n anghytuno ag ef ynghylch hynny. Cyflwynodd y Comisiynydd dystiolaeth i'r ymchwiliad cyhoeddus, mae'r adroddiad gennym ni, mae gan swyddogion i baratoi cyngor, ac ar ôl i'r Gweinidogion perthnasol a'r Cabinet gael yr adroddiad, byddaf yn gallu ateb rhai o'i gwestiynau, ond nid wyf i wedi gweld yr adroddiad eto. Nid wyf i'n gwybod beth mae'n ei ddweud, ac rydym ni mewn proses lle bydd yr adroddiad hwnnw, a luniwyd dros gyfnod maith ac a gymerodd dystiolaeth helaeth, yn darparu ei ganlyniad i ni, ac nid wyf i'n gwybod beth yw'r canlyniad hwnnw. Nid wyf i mewn sefyllfa i ateb y cwestiynau hynny a chyn gynted ag y byddwn yn y sefyllfa honno, fel y dywedais, bydd Ysgrifennydd y Cabinet yn cyhoeddi datganiad ysgrifenedig ar y camau nesaf yng ngoleuni'r cyngor hwnnw, ond nid yw'r cyngor hwnnw gen i eto, felly nid wyf i mewn sefyllfa i ddweud dim byd mwy am hyn. Mae Adam Price yn gwneud pwynt dilys, da iawn am swyddogaeth y comisiynydd, ond cyflwynodd dystiolaeth i'r ymchwiliad cyhoeddus hwnnw, sydd, heb amheuaeth, wedi ei chymryd i ystyriaeth wrth ddarparu canlyniad ei adroddiad ymchwiliad.
English: The Welsh Government published its new framework, 'Action on Disability: The Right to Independent Living', for consultation yesterday, 22 October. The accompanying action plan sets out priority actions under way across Welsh Government to tackle key barriers identified by disabled people themselves, including transport, employment, housing and accessibility.
Welsh: Cyhoeddodd Llywodraeth Cymru ei fframwaith newydd, 'Gweithredu ar Anabledd: Hawl i Fyw'n Annibynnol, ar gyfer ymgynghori ddoe, 22 Hydref. Mae'r cynllun gweithredu atodol yn nodi'r camau gweithredu a flaenoriaethwyd sydd ar waith ar draws Llywodraeth Cymru i fynd i'r afael â rhwystrau allweddol a nodwyd gan bobl anabl eu hunain, gan gynnwys trafnidiaeth, cyflogaeth, tai a hygyrchedd.
English: I'm grateful for that answer. You may know, as part of Mountain Ash's regeneration, a Mountain Ash community hub is being developed, and people with disabilities have contacted me to say it's essential that that hub has disabled parking facilities. The day centre building never had those, nor a dropping-off point. I do commend RCT council for their consultation exercise. I have written to the lead cabinet member, Councillor Rhys Lewis, who has given me a very helpful answer that final plans are yet to be developed, but consideration of disabled parking as near as possible to the community hub has been highlighted as a priority consideration. So, when we ask disabled people for their views, we should act on them. There are many excellent regeneration schemes going ahead at the moment, but this sort of consideration ought to be at the heart of them.
Welsh: Rwy'n ddiolchgar am yr ateb yna. Efallai y gwyddoch, yn rhan o adfywio Aberpennar, bod canolfan gymunedol yn cael ei datblygu, ac mae pobl ag anableddau wedi cysylltu â mi i ddweud ei bod hi'n hanfodol bod cyfleusterau parcio i bobl anabl yn y ganolfan. Nid oedd hynny erioed ar gael yn y ganolfan ddydd, na man gollwng pobl. Rwy'n cymeradwyo cyngor Rhondda Cynon Taf am eu hymarfer ymgynghori. Rwyf i wedi ysgrifennu at yr aelod cabinet arweiniol, y Cynghorydd Rhys Lewis, sydd wedi rhoi ateb defnyddiol iawn i mi nad oes cynlluniau terfynol wedi eu datblygu eto, ond bod ystyriaeth o fannau parcio i bobl anabl mor agos â phosibl at y ganolfan gymunedol wedi ei hamlygu fel ystyriaeth i'w blaenoriaethu. Felly, pan fyddwn yn gofyn i bobl anabl am eu safbwyntiau, dylem weithredu ar eu sail. Mae llawer o gynlluniau adfywio rhagorol yn mynd rhagddynt ar hyn o bryd, ond dylai'r math hon o ystyriaeth fod yn ganolog iddynt.
English: Yes, I entirely agree with the Member. It very much should be part of the consideration, and one of the things the framework sets out, amongst many others identified to us by disabled people themselves, is the need for physical access to be facilitated. I mean, there are many other forms of access. So, I entirely agree with the Member. I hope that RCT council will take that into account. The voice of disabled people is rightly front and centre of this new action plan, and it highlights such issues as a matter of paramount importance.
Welsh: Ydw, rwy'n cytuno'n llwyr â'r aelod. Dylai'n sicr fod yn rhan o'r ystyriaeth, ac un o'r pethau y mae'r fframwaith yn eu nodi, ymhlith llawer o rai eraill y tynnwyd ein sylw atynt gan bobl anabl eu hunain, yw'r angen i fynediad corfforol gael ei hwyluso. Hynny yw, ceir llawer o fathau eraill o fynediad. Felly, rwy'n cytuno'n llwyr â'r aelod. Gobeithiaf y bydd cyngor Rhondda Cynon Taf yn cymryd hynny i ystyriaeth. Mae llais y bobl anabl yn gwbl flaenllaw, a hynny'n briodol, yn y cynllun gweithredu newydd hwn, ac mae'n amlygu problemau o'r fath fel mater o'r pwys mwyaf.
English: The leader of the campaign to save the Welsh living grant is a Labour Party member, who has succeeded in getting a motion to the Labour Party conference in support of that grant's retention. Nevertheless, your Government is determined to push ahead with scrapping this grant, which is a lifeline to its recipients, in favour of transferring the fund directly to local authorities. Meanwhile, the Scottish Government, under the SNP, is retaining its version of the independent living grant. In the words of the recent petition on the matter, I'd like to ask you: why are people in receipt of the Welsh independent living grant being 'treated like guinea pigs when their high care and support needs require long-term stability and structure'?
Welsh: Mae arweinydd yr ymgyrch i achub grant byw Cymru yn aelod o'r Blaid Lafur, sydd wedi llwyddo i gael cynnig i gynhadledd y Blaid Lafur i gefnogi cadw'r grant hwnnw. Serch hynny, mae eich Llywodraeth yn benderfynol o fwrw ymlaen â diddymu'r grant hwn, sy'n achubiaeth i'w dderbynwyr, o blaid trosglwyddo'r gronfa yn uniongyrchol i awdurdodau lleol. Yn y cyfamser, mae Llywodraeth yr Alban, o dan yr SNP, yn cadw ei fersiwn o'r grant byw'n annibynnol. Yng ngeiriau'r ddeiseb ddiweddar ar y mater, hoffwn i ofyn i chi: pam mae pobl sy'n derbyn grant byw'n annibynnol Cymru yn cael eu trin fel testun arbrawf pan fo'u hanghenion gofal a chymorth uchel angen sefydlogrwydd a strwythur hirdymor?
English: I disagree entirely with the Member's take on this. Following the UK Government's closure of the independent living fund, back in 2015, we put in place the Welsh independent living grant with local authorities to enable them to continue payments at the same level to people who used to receive the payments, as an interim measure whilst consideration was given to what the longer term arrangement to support those people ought to be.
Welsh: Rwy'n anghytuno'n llwyr â safbwynt yr aelod ar hyn. Ar ôl i Lywodraeth y DU gau'r gronfa byw'n annibynnol, yn ôl yn 2015, cyflwynwyd grant byw'n annibynnol Cymru gennym ni gydag awdurdodau lleol i'w galluogi i barhau taliadau ar yr un lefel i bobl a oedd yn derbyn y taliadau yn flaenorol, fel mesur dros dro tra bod ystyriaeth yn cael ei rhoi i beth ddylai'r trefniad tymor hwy fod i gynorthwyo'r bobl hynny.
English: But you're cutting local authorities' funds.
Welsh: Ond rydych chi'n torri cyllid awdurdodau lleol.
English: This was only ever a short-term measure, and the grant has since ceased to be being replaced by alternative arrangements. On the advice of our stakeholder group, we are introducing future support through local authorities' social services over a two-year transition period. This commenced from April last year and is to allow sufficient time for authorities to agree, with the people affected, the well-being outcomes they wish to achieve, the future support they are required to deliver, and to provide that support. Our approach aims to ensure that all disabled people in Wales, whether they receive payments from the ILF or not, receive the support they require to live independently in the community, and we are keeping a close look on the progress in implementing these changes as they go forward.
Welsh: Dim ond mesur tymor byr oedd hwn o'r cychwyn, ac mae'r grant wedi dod i ben ers hynny i gael ei ddisodli gan drefniadau eraill. Ar sail cyngor gan ein grŵp rhanddeiliaid, rydym ni'n cyflwyno cymorth yn y dyfodol trwy wasanaethau cymdeithasol awdurdodau lleol dros gyfnod pontio o ddwy flynedd. Dechreuodd hyn o fis Ebrill y llynedd a diben hynny yw rhoi digon o amser i awdurdodau gytuno, gyda'r bobl sy'n cael eu heffeithio, y canlyniadau llesiant y maen nhw'n dymuno eu cael, y cymorth y mae'n ofynnol iddynt ei ddarparu yn y dyfodol, ac i ddarparu'r cymorth hwnnw. Nod ein dull yw sicrhau bod yr holl bobl anabl yng Nghymru, pa un a ydyn nhw'n derbyn taliadau o'r gronfa byw'n annibynnol ai peidio, yn cael y cymorth sydd ei angen arnynt i fyw'n annibynnol yn y gymuned, ac rydym ni'n cadw golwg agos ar y cynnydd o ran gweithredu'r newidiadau hyn wrth iddyn nhw ddatblygu.
English: What does the Welsh Government intend to do to address the communication failures between GP surgeries and the Welsh interpreting and translation service? This failure of communication has meant that the deaf community is unable to access vital healthcare due to administrative problems within the NHS in Wales. It's a very serious problem.
Welsh: Beth mae Llywodraeth Cymru yn bwriadu ei wneud i fynd i'r afael â'r methiannau cyfathrebu rhwng meddygfeydd teulu a gwasanaeth cyfieithu a chyfieithu ar y pryd Cymru? Mae'r methiant hwn o ran cyfathrebu wedi golygu na all y gymuned pobl fyddar gael mynediad at ofal iechyd hanfodol oherwydd problemau gweinyddol yn y GIG yng Nghymru. Mae'n broblem ddifrifol iawn.
English: I'm afraid I don't know. I'm not familiar with the issue that the Member raises. Perhaps he would be good enough to write to me with the details and we'll ensure a response.
Welsh: Mae gen i ofn nad wyf i'n gwybod. Nid wyf i'n gyfarwydd â'r mater y mae'r Aelod yn ei godi. Efallai y byddai'n ddigon hael i ysgrifennu ataf gyda'r manylion a byddwn yn sicrhau ymateb.
English: Health boards and trusts are working to improve lung cancer outcomes in a number of ways, including the development of a value-based pathway of care. This will make the best use of the resources that are available, tackle variation in care, and deliver the outcomes that matter to people.
Welsh: Mae byrddau ac ymddiriedolaethau iechyd yn gweithio i wella canlyniadau canser yr ysgyfaint mewn nifer o ffyrdd, gan gynnwys datblygu llwybr gofal sy'n seiliedig ar werth. Bydd hyn yn gwneud y defnydd gorau o'r adnoddau sydd ar gael, yn mynd i'r afael ag amrywiadau mewn gofal, ac yn cyflawni'r canlyniadau sy'n bwysig i bobl.
English: Thank you very much for the reply, Minister. Lung cancer is the third most common cancer in Wales, but it is responsible for the majority of cancer-related deaths. Like all cancers, it can be effectively treated or survival can be improved if diagnosed early. However, only 16 per cent of patients in Wales are diagnosed at stage 1. NHS England recently rolled out a one-stop shop designed to catch cancer early and speed up diagnosis. The centres act as a point of referral for people with vague, non-specific symptoms that their GP or healthcare professional suspects may be cancer. These centres have proved effective at identifying potential lung cancer patients before symptoms appear and before the cancer has advanced or set in the body. Will the Minister agree to consider introducing such a one-stop shop here, so that Wales will no longer have the poorest survival rates of all United Kingdom nations?
Welsh: Diolch yn fawr iawn am yr ateb, Gweinidog. Canser yr ysgyfaint yw'r trydydd canser mwyaf cyffredin yng Nghymru, ond mae'n gyfrifol am y rhan fwyaf o farwolaethau sy'n gysylltiedig â chanser. Fel pob math o ganser, gellir ei drin yn effeithiol neu gellir gwella cyfraddau goroesi os ceir diagnosis cynnar. Fodd bynnag, dim ond 16 y cant o gleifion yng Nghymru sy'n cael diagnosis yng nghyfnod 1. Cyflwynodd GIG Lloegr siop un stop yn ddiweddar i ganfod canser yn gynnar a chyflymu'r diagnosis. Mae'r canolfannau yn gweithredu fel pwynt cyfeirio i bobl sydd â symptomau amwys, amhenodol y mae eu meddyg teulu neu weithiwr gofal iechyd proffesiynol yn amau y gallai fod yn ganser. Mae'r canolfannau hyn wedi bod yn effeithiol o ran canfod cleifion canser yr ysgyfaint posibl cyn i symptomau ymddangos a chyn bod y canser wedi gwaethygu neu ymsefydlu yn y corff. A wnaiff y Gweinidog gytuno i ystyried cyflwyno siop un stop o'r fath yn y fan yma, fel nad oes gan Gymru y cyfraddau goroesi gwaethaf o holl wledydd y Deyrnas Unedig mwyach?
English: We have a number of things that we focus on on cancer outcomes, including implementing a lung cancer pathway through the lens of value-based healthcare. One-year survival from lung cancer has improved 5.8 percentage points, and five-year survival by 4 percentage points, between 2005 and 2009 and between 2010 and 2014. The cancer patient experience survey showed that 93 per cent of lung cancer patients reported a positive experience of their care - a significant improvement when compared against the previous survey. We do have a national leadership group of expert clinicians, the Wales thoracic oncology group, that works within the cancer network to co-ordinate activity in Wales. The group has overseen a national lung cancer initiative over the past three years that included a symptom awareness campaign, a programme to get people ready for surgery, and to improve access to that surgery. We've also improved access to stereotactic ablative radiotherapy by funding new equipment at the Velindre Cancer Centre so that patients can access the advanced radiotherapy technique in Wales. In addition, the new treatment fund has led to faster access to a number of new drugs, including several for lung cancer. So, the Member can be assured that it is a matter we are keeping under close regard.
Welsh: Mae gennym ni nifer o bethau yr ydym ni'n canolbwyntio arnyn nhw o ran canlyniadau canser, gan gynnwys gweithredu llwybr canser yr ysgyfaint trwy lens gofal iechyd seiliedig ar werth. Mae cyfraddau goroesi am flwyddyn yn dilyn canser yr ysgyfaint wedi gwella gan 5.8 y cant, a chyfraddau goroesi am bum mlynedd 4 y cant rhwng 2005 a 2009, a rhwng 2010 a 2014. Dangosodd yr arolwg o brofiad cleifion canser bod 93 y cant o gleifion canser yr ysgyfaint wedi nodi profiad cadarnhaol o'u gofal - gwelliant sylweddol o'i gymharu â'r arolwg blaenorol. Mae gennym ni grŵp arweinyddiaeth cenedlaethol o glinigwyr arbenigol, grŵp oncoleg thorasig Cymru, sy'n gweithio o fewn y rhwydwaith canser i gydgysylltu gweithgarwch yng Nghymru. Mae'r grŵp wedi goruchwylio menter canser yr ysgyfaint genedlaethol dros y tair blynedd diwethaf a oedd yn cynnwys ymgyrch ymwybyddiaeth o symptomau, rhaglen i baratoi pobl ar gyfer llawdriniaeth, ac i wella mynediad at y lawdriniaeth honno. Rydym ni hefyd wedi gwella mynediad at radiotherapi abladol stereotactig trwy ariannu offer newydd yng Nghanolfan Ganser Felindre fel y gall cleifion gael gafael ar y dechneg radiotherapi ddatblygedig yng Nghymru. Hefyd, mae'r gronfa driniaeth newydd wedi arwain at fynediad cyflymach at nifer o gyffuriau newydd, gan gynnwys sawl un ar gyfer canser yr ysgyfaint. Felly, gall yr Aelod fod yn sicr ei fod yn fater yr ydym ni'n rhoi sylw gofalus iddo.
English: Leader of the house, the reason Wales has some of the worst lung cancer survival rates in Europe is due, in the main, to delays in diagnosis. Unacceptably long waits for diagnostic tests and routine downgrading of general practitioner referrals contribute to late diagnosis of lung cancer. So, leader of the house, what is your Government doing to cut diagnostic waiting times and ensure that GP referrals are not downgraded?
Welsh: Arweinydd y tŷ, y rheswm y mae gan Gymru rai o'r cyfraddau goroesi canser yr ysgyfaint gwaethaf yn Ewrop, yn bennaf, yw oedi cyn cael diagnosis. Mae amseroedd aros annerbyniol o hir am brofion diagnostig ac israddio atgyfeiriadau meddygon teulu fel mater o drefn yn cyfrannu at ddiagnosis hwyr o ganser yr ysgyfaint. Felly, arweinydd y tŷ, beth mae eich Llywodraeth yn ei wneud i leihau amseroedd aros diagnostig a sicrhau nad yw atgyfeiriadau meddygon teulu yn cael eu hisraddio?